PÁLYÁZATI FELHÍVÁS
Az Önkormányzat 1/1 tulajdonát képező Veresegyház belterület 9645/94, 9645/101, 9645/102 és 9645/106 hrsz-ú gazdasági és ipari ingatlanok értékesítése
1. Kiíró megnevezése, székhelye

Veresegyház Város Önkormányzata
2112 Veresegyház, Fő út 35.
2. Kapcsolattartó

Tóth Viktória vagyongazdálkodási referens
Telefon: 06-28/588-651
E-mail cím: toth.viktoria@veresegyhaz.hu
3. A pályázat jellege:

A 13/2008.(IV.30.) önkormányzati rendelet alapján vagyonértékesítésre kiírt nyilvános pályázat.  
4. A pályázat célja

A pályázat célja az Önkormányzat 1/1 tulajdonát képező Veresegyházi ipari gazdasági építési övezetben (Gip-4) lévő, kivett beépítetlen terület besorolású ingatlanok értékesítése a pályázatban foglalt feltételekkel.
5. A pályázat tárgyát képező Veresegyházi ingatlanok adatai:

	hrsz
	telekterület m2
	természetbeni cím:
	övezeti besorolás
	irányadó minimum ár + 27% Áfa
	irányadó minimumár bruttó

	9645/94
	3.935
	Vadvirág u. 3.
	Gip-4
	98.375.000,-Ft + 27% Áfa
	124.936.250,-Ft

	9645/101
	2.500
	Vadvirág u. 11.
	Gip-4
	62.500.000,-Ft + 27% Áfa
	79.375.000,-Ft

	9645/102
	2.501
	Vadvirág u. 13.
	Gip-4
	62.525.000,-Ft + 27% Áfa
	79.406.750,-Ft

	9645/106
	3.266
	Vadvirág u. 21
	Gip-4
	81.650.000,-Ft + 27% Áfa
	103.695.500,-Ft


A tel(k)ek közműellátása az utcában a meglévő elosztó hálózatról részben biztosított. A pályázat tárgyát képező ingatlan(ok) közművekkel való ellátása a leendő nyertes pályázó/vevő feladata és költsége lesz. A pályázat tárgyát képező tel(k)ek személyes megtekintése minden pályázó számára biztosított előre egyeztetett időpontban.
Az adásvételi jogügylet kapcsán a Magyar Államot a nemzeti vagyonról szóló 2011. évi CXCVI. törvény (a továbbiakban: Nvt.) 14. § (2) bekezdése szerint megillető elővásárlási jog vonatkozásában a Magyar Állam képviseletében az állami vagyonról szóló 2007. évi CVI. törvény (a továbbiakban: Vtv.) 3. § (1) bekezdése és a Vtv. 17. § (1) bekezdés e) pontja alapján eljárni hivatott Magyar Nemzeti Vagyonkezelő Zártkörűen Működő Részvénytársaság az Nvt. 14. § (5) bekezdése alapján a Magyar Államot megillető elővásárlási jog illeti meg. Magyar Állam képviseletében eljáró Magyar Nemzeti Vagyonkezelő Zártkörűen Működő Részvénytársaság számára nyitva álló jogvesztő határidő harmincöt (35) nap.

6. Vételár:

Pályázó az ajánlatát az alábbi, irányadó minimum árat tartalmazó táblázat figyelembevételével tegye meg. Az irányadó minimum ár feletti árajánlat kizárólag az alábbi táblázatban megadott licitlépcső betartásával fogadható el. A legmagasabb ajánlott vételár előnyt jelent a bírálat során. Négyzetméterár: 25.000,-Ft/m2 + 27% Áfa. Az Áfa a teljes vételárra felszámításra kerül.
	hrsz
	telekterület/m2
	Irányadó minimum vételár + 27% Áfa
	licitlépcső + 27% Áfa

	9645/94
	3.935
	98.375.000,-Ft + 27% Áfa
	500.000 Ft + 27% Áfa

	9645/101
	2.500
	62.500.000,-Ft + 27% Áfa
	500.000 Ft + 27% Áfa

	9645/102
	2.501
	62.525.000,-Ft + 27% Áfa
	500.000 Ft + 27% Áfa

	9645/106
	3.266
	81.650.000,-Ft + 27% Áfa
	500.000 Ft + 27% Áfa


Adásvételi szerződés megkötését követő a teljes vételár kifizetése legkésőbb 2026.12.15.-ig.. A vételár a Ptk. 6:42. § (2) bekezdése és a pénzforgalom lebonyolításáról szóló 35/2017. (XII.14.) MNB rendelet 12. § (1) bekezdése szerint akkor minősül teljesítettnek, ha a teljes vételárat a Kiíró bankszámláján jóváírják. Amennyiben nyertes Pályázó 2026. év december hónap 15. napjáig nem teljesít, Kiíró az ingatlan adásvételi szerződéstől érdekmúlás bizonyítása nélkül elállhat, s ebben az esetben a nyertes Pályázó semmiféle kártérítési vagy egyéb igényt nem támaszthat Kiíróval szemben, egyidejűleg a nyertes Pályázótól 5.000.000,- Ft, azaz Ötmillió forint meghiúsulási kötbért (Ptk. 6:187. § (1) bekezdés) követelhet. Amennyiben Kiíró nem él a szankciós elállás jogával, fizetési késedelem esetén a nyertes Pályázó köteles az esedékesség napjától a tényleges megfizetés napjáig a Ptk. 6:155. § (1) bekezdésében meghatározott mértékű késedelmi kamatot és a 2016. évi IX. törvény 3. §-a szerinti behajtási költségátalányt Eladónak megfizetni.
7. A benyújtandó pályázat kötelező tartalmi elemei

Az ingatlan adásvételi szerződésben kizárólag azon személy jelölhető meg szerződő félnek, aki a pályázatban, mint ajánlattevő pályázó, megjelölésre került.
Pályázó kizárólag saját nevében nyújthat be pályázatot, a pályázatban szereplő telekre. 
Pályázó nem lehet bejegyzés, felszámolás, végelszámolás és csődeljárás alatti vállalkozás. 

Pályázó pályázatát az erre a célra szolgáló pályázati adatlapon nyújthatja be.
Pályázó a pályázathoz mellékeljen 30 napnál nem régebbi cégkivonatot és aláírási címpéldányt.
Pályázó legalább 3 éve működő, magyar adószámmal rendelkező vállalkozás lehet.

Előnyt jelent, ha a Pályázónak székhelye vagy telephelye Veresegyházon van bejegyezve.
Pályázó mutassa be, milyen tevékenységet tervez megvalósítani a pályázat tárgyát képező ingatlanon. 

Előnyt jelent, amennyiben 5 éven belül használatbavételi engedély birtokában tervezik megvalósítani beruházási terveiket.

8. A pályázat értékelési szempontjai

A Kiíró az ajánlatok egyik bírálati szempontjaként az összességében előnyösebb ajánlatot határozza meg. Az ajánlott vételár összege meghatározó a bírálat során. Bírálat és értékelő táblázat kitöltése kizárólag az érvényes pályázatok esetében történhet meg.
9. Bírálati szempontok (maximális pontszám: 100):
Az alábbi értékelő tábla alapján történik a pályázatok kiértékelése.
	Értékelési szempont
	Elért pontszám
	Maximálisan adható pontszám

	ajánlott vételár összege
	
	50

	ajánlott kifizetési ütemezés dátuma
	
	20

	székhely Veresegyházon
	
	15

	telephely Veresegyházon
	
	5

	5 éven belüli tervmegvalósítás
	
	10

	Összesen
	
	100


10. Ajánlati kötöttség
A pályázó ajánlati kötöttsége 1 év.

A Pályázó a 2026. október 09-i eredményhirdetést követően, legkésőbb 2026. november 02. napjáig adásvételi szerződést köt, melyben a pályázatában foglalt legkésőbbi egyösszegű fizetési kötelezettséget köteles vállalni, amennyiben pályázata nyer. 
Pályázó vállalja, hogy a pályázat tárgyát képező ingatlan hasznosításánál/beépítésénél megújuló energiaforrás(oka)t alkalmaz és figyelmet fordít a zöldenergia fejlesztés mellett a lehető leghatékonyabb felszíni vízmegtartásra, különös tekintettel a felszín alatti víz védelmére.
Kizárjuk továbbá az akkumulátorgyártással és az ehhez kapcsolódó beszállítói lánccal kapcsolatos tevékenység telepítésének lehetőségét.

11. A pályázati ajánlatok beadásának helye, módja és ideje

A pályázat beadható: 2026. szeptember 24-től 2026. október 08. 16.00 óráig

A beadás helye: Veresegyházi Polgármesteri Hivatal (2112 Veresegyház, Fő út 35.) II. em. titkárság.
A pályázatot kizárólag személyesen lehet benyújtani, zárt, sértetlen borítékban. A borítékra az alábbi szöveget kell ráírni „Veresegyház belterület 9645/94, 9645/101, 9645/102 és 9645/106 hrsz-ú ingatlanok értékesítése„.
A borítékon kerüljön megjelölésre, hogy mely hrsz-re tesz ajánlatot a pályázó, hrsz megjelöléssel.
Több telekre tett ajánlat esetén telkenként külön zárt borítékban kérjük beadni a pályázatot, fent megadott szabályokkal.
12.A pályázónak az ingatlan megvásárlása kapcsán vállalt kötelezettségei: 
	     hrsz
	pályázati biztosíték összege

	9645/94
	1.249.363,-Ft

	9645/101
	793.750,-ft

	9645/102
	794.068,-Ft

	9645/106
	1.036.955,-ft


Pályázati biztosíték utalása: Veresegyház Város Önkormányzata 10402991-49565452-57481179 számú Letéti számlára teljesíthetik legkésőbb 2026. október 08. 16:00 óráig. A közlemény rovatban az érintett telek hrsz-ét kérjük feltüntetni. A pályázati biztosíték összege a nyertes pályázó esetében beszámításra kerül az adásvétel során a vételárba, egyéb esetben a Kiíró a 13/2008.(IV.30.) önkormányzati rendelet 6.§ és 8.§ alapján jár el.
A pályázati eljárásban kizárólag olyan pályázó vehet részt, aki vállalja, hogy az Önkormányzattal, az Önkormányzat költségvetési szervével, az Önkormányzat részvételével működő önkormányzati társulással vagy az Önkormányzat tulajdonában lévő gazdasági társasággal szemben bármilyen jogügyletből eredő lejárt tartozását legkésőbb a pályázat benyújtásának határidejéig teljes mértékben kiegyenlíti. Ennek elmaradása esetén a pályázót ki kell zárni a pályázati eljárásból.

Adásvételi szerződés megkötése legkésőbb 2026. november 02-ig. Az adásvételi szerződésben foglalt teljes vételár egyösszegű kifizetése legkésőbb 2026. december 15. napja lehet. 
13. Versenytárgyalás helye és ideje:
Tárgyalás időpontja: 2026. október 09. 9:00 óra, a Veresegyházi Polgármesteri Hivatal (2112 Veresegyház, Fő út 35.) I. em. 112. kistárgyaló termében.
A versenytárgyaláson kizárólag érvényes pályázatot leadó pályázók indulhatnak, ahol a versenytárgyalás célja a licitálás a 6. pontban foglaltak betartása mellett. Minden érvényes pályázatot leadó pályázó élhet a licitálás jogával, amennyiben személyesen megjelenik a versenytárgyaláson Ő vagy meghatalmazottja és igazolta magát.

A versenytárgyaláson licitáló pályázó kizárólag az érvényes pályázati anyag szerinti aláírási jogosult személy, vagy meghatalmazottja lehet. Meghatalmazott részvétele esetén ügyvéd/közjegyző előtt tett nyilatkozat, vagy teljes bizonyító erejű magánokirat helyszínen történő bemutatása fogadható el. 

14. A pályázat elbírálása

A nyertest a versenytárgyalás lezárultát követően azonnal kihirdeti az értékelő bizottság, melyről a nyertes pályázót 2 munkanapon belül a pályázati adatlapon feltüntetett e-mail címen és telefonszámon értesíti.
A pályázat eredményéről a Képviselő-testület a soron következő ülésén döntést hoz.

A pályázat kiírója, a Képviselő testület fenntartja a jogot, hogy a pályázatot az eljárás bármely szakaszában, indoklás nélkül eredménytelenné nyilvánítsa. A Képviselő-testület fenntartja a jogot, hogy a pályázat(ok) megismerését követően indokolás nélkül eredménytelennek nyilvánítsa az eljárást.
Veresegyház, 2026. szeptember 24.



Cserháti Ferenc sk.

polgármester
